
పంజాబ్లో 160 కిలోల బంగారం స్వాధీనం న్యూఢిల్లీ, జనవరి 18: ఐదు రాష్ట్రాల అసెంబ్లీ ఎన్నికల్లో అక్రమాలపై ఎన్నికల కమిషన్ (ఈసీ) కొరడా ఝళిపిస్తోంది. భారీగా నగదు, మద్యం, మాదకద్రవ్యాలను స్వాధీనం చేసుకుంటోంది. ఇప్పటివరకు రూ.64 కోట్ల నగదును స్వాధీనం చేసుకోగా.. అందులో ఒక్క యూపీలోనే రూ.56.04 కోట్లు పట్టుబడింది. రూ.6.06 కోట్ల విలువ చేసే 1.95 లక్షల లీటర్ల మద్యం కూడా ఈ రాష్ట్రంలో దొరికింది. కాగా పంజాబ్లోని మొహాలీలో మంగళవారం 160 కిలోల బంగారం పట్టుబడింది. దీని విలువ సుమారు రూ.21 కోట్లు ఉంటుందని పోలీసులు భావిస్తున్నారు. విమానాశ్రయం వద్ద వాహనాలను తనిఖీ చేస్తుండగా ఓ కారులో ఈ బంగారాన్ని పట్టుకున్నారు. ఇక పంజాబ్లోనే రూ.8.17 కోట్ల నగదు, రూ.1.78 కోట్ల ఖరీదైన మాదకద్రవ్యాలు. రూ.17.54 లక్షల మద్యం పట్టుబడినట్లు ఈసీ బుధవారం వెల్లడించింది. గోవాలో రూ.16.72 లక్షలు, మణిపూర్లో రూ.7 లక్షల విలువ చేసే మాదకద్రవ్యాలు దొరికాయి.

panjaablo 160 kilola bangaram swaadheenam newdhilly, janavari 18: aidu rashtrala assembley ennikallo akramaalapai ennikala kamishan (eesee) korada jhalipistondi. bhariga nagadu, madyam, maadakadravyaalanu swaadheenam chesukuntondi. ippativaraku roo.64 kotla nagadunu swaadheenam chesukoga.. andulo okka upilone roo.56.04 kotlu pattubadindi. roo.6.06 kotla viluva chese 1.95 lakshala leaterla madyam kuudaa ee rashtramlo dorikindi. kaga panjaabloni mohalilo mangalavaaram 160 kilola bangaram pattubadindi. deeni viluva sumaru roo.21 kotlu untundani poliisulu bhaavistunnaaru. vimaanaasrayam vadda vaahanaalanu tanikhee chestundagaa oo kaarulo ee bangaaraanni pattukunnaru. ika panjaablone roo.8.17 kotla nagadu, roo.1.78 kotla khareedaina maadakadravyaalu. roo.17.54 lakshala madyam pattubadinatlu eesee budhavaaram velladinchindi. govalo roo.16.72 lakshalu, manipurlo roo.7 lakshala viluva chese maadakadravyaalu dorikai.